Document ID: 31979D0137

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Φεβρουαρίου 1979 περί τροποποιήσεως της αποφάσεως 75/185/ΕΟΚ "περί συστάσεως Επιτροπής Περιφερειακής Πολιτικής"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
το σχέδιο αποφάσεως που υποβλήθηκε από την Επιτροπή(1),
τη γνώμη της Συνελεύσεως(2),
τη γνώμη της Οικονομικής και Κοινωνικής Επιτροπής(3),
Εκτιμώντας:
ότι το Συμβούλιο είναι αρμόδιο να εξετάζει περιοδικά τις προτεραιότητες και κατευθύνσεις της περιφερειακής πολιτικής που προτείνονται από την Επιτροπή με βάση την έκθεση επί της κοινωνικοοικονομικής καταστάσεως και εξελίξεως των περιφερειών της Κοινότητος-
ότι η διαδικασία αυτή περιλαμβάνεται στη διαδικασία που έχει ήδη προβλεφθεί στην απόφαση 74/120/ΕΟΚ του Συμβουλίου της 18ης Φεβρουαρίου 1974 περί πραγματοποιήσεως ενός υψηλού βαθμού συγκλίσεως της οικονομικής πολιτικής των Κρατών μελών της Ευρωπαϊκής Οικονομικής Κοινότητος(4), όπως τροποποιήθηκε από την απόφαση 79/136/ΕΟΚ(5)-
ότι είναι απαραίτητη η στενή συνεργασία της Επιτροπής Περιφερειακής Πολιτικής με την Επιτροπή στην σύνταξη της περιοδικής εκθέσεως- ότι είναι σκόπιμο να τροποποιηθεί υπό αυτή την έννοια η απόφαση 75/185/ΕΟΚ του Συμβουλίου της 18ης Μαρτίου 1975 περί συστάσεως Επιτροπής Περιφερειακής Πολιτικής(6),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 της αποφάσεως 75/185/ΕΟΚ συμπληρώνεται με την επόμενη παράγραφο:
"3. Η επιτροπή συνεργάζεται στενά με την Επιτροπή στην σύνταξη εκθέσεως επί της κοινωνικοοικονομικής καταστάσεως και εξελίξεως των περιφερειών της Κοινότητας, που διαβιβάζεται στο Συμβούλιο στο πλαίσιο της διαδικασίας που προβλέπεται από την απόφαση 74/120/ΕΟΚ του Συμβουλίου της 18ης Φεβρουαρίου 1974 περί επιτεύξεως υψηλού βαθμού συγκλίσεως της οικονομικής πολιτικής των Κρατών μελών της Ευρωπαϊκής Οικονομικής Κοινότητος."
Έγινε στις Βρυξέλλες, στις 6 Φεβρουαρίου 1979.

Labels: 15
19